CELEX: 32017R1267
Language: lt
Date: 2017-07-11 00:00:00
Title: 2017 m. liepos 11 d. Komisijos įgyvendinimo reglamentas (ES) 2017/1267 dėl tam tikrų prekių klasifikavimo Kombinuotojoje nomenklatūroje

14.7.2017   
            
            
               LT
            
            
               Europos Sąjungos oficialusis leidinys
            
            
               L 183/3
            
         KOMISIJOS ĮGYVENDINIMO REGLAMENTAS (ES) 2017/1267
   2017 m. liepos 11 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 57 straipsnio 4 dalį ir 58 straipsnio 2 dalį,
   kadangi:
   
               (1)
            
            
               siekiant užtikrinti, kad Tarybos reglamento (EEB) Nr. 2658/87 (2) priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;
            
         
               (3)
            
            
               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
            
         
               (4)
            
            
               reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos adresatas galėtų remtis dar tam tikrą laikotarpį, kaip nustatyta Reglamento (ES) Nr. 952/2013 34 straipsnio 9 dalyje. Tas laikotarpis turėtų būti trys mėnesiai;
            
         
               (5)
            
            
               šiame reglamente nustatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Šio reglamento nuostatų neatitinkančia privalomąja tarifine informacija, vadovaujantis Reglamento (ES) Nr. 952/2013 34 straipsnio 9 dalimi, galima remtis dar tris mėnesius nuo šio reglamento įsigaliojimo dienos.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. liepos 11 d.
      
         
            Komisijos vardu
         
         
            Pirmininko pavedimu
         
         Stephen QUEST
         
            Generalinis direktorius
         
         
            Mokesčių ir muitų sąjungos generalinis direktoratas
         
      
   
   
      (1)  OL L 269, 2013 10 10, p. 1.
   
      (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).
   
      PRIEDAS
      
                  Prekių aprašymas
               
               
                  Klasifikavimas (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Smulkių baltų bekvapių miltelių pavidalo produktas, sudarytas iš mikrosferų (dalelių dydis mažesnis kaip 10 μm), kurių tankis yra apie 2,1–2,5 g/cm3.
                  Mikrosferos sudarytos iš pakaitinto (kad medžiagos forma būtų artimesnė elipsei ir kad suapvalėtų nelygūs kraštai) nefelino arba nefelininio sienito. Šio proceso metu susiformuoja stikliškas nefelino arba nefelininio sienito paviršius. Nefelinas ir nefelininis sienitas yra natrio-kalio aliumosilikatai.
                  Produktas naudojamas kaip dažų, dangų ir plėvelių priedas, sumažinantis lakiųjų organinių junginių lygį, pagerinantis užpildymą, padidinantis kietumą ir suteikiantis blizgesį, atsparumą šveitimui ir braižymui.
               
               
                  2842 10 00 
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis ir KN kodus 2842  ir 2842 10 00  atitinkančiais prekių aprašymais.
                  Produktas nepriskirtinas 2529  pozicijai, nes stikliškas nefelino arba nefelininio sienito paviršius rodo, kad kaitinimo metu pasikeitė jų kristalinė struktūra (žr. 25 skirsnio 1 pastabą ir Suderintosios sistemos paaiškinimų 25 skirsnio paaiškinimų bendrųjų nuostatų antrą pastraipą).
                  Produktas nepriskirtinas 2621  pozicijai, nes jis nelaikytinas nei šlakais, nei pelenais, nei liekanomis, susidariusiomis deginant buitines atliekas.
                  Produktas nepriskirtinas 3816  pozicijai, nes į produktą nepridedama rišiklio (taip pat žr. Suderintosios sistemos paaiškinimų 3816  pozicijos paaiškinimų pirmą pastraipą).
                  Produktas nepriskirtinas 3824  pozicijai, nes pirmenybė teikiama tai pozicijai, kurioje prekė aprašyta tiksliausiai, lyginant su pozicijomis, kuriose ji aprašyta bendriau.
                  Produktas nepriskirtinas 6806  pozicijai, nes jis nėra pūstoji mineralinė medžiaga.
                  Produktas nepriskirtinas 6815  pozicijai, nes jis nėra gatavas arba pusiau gatavas dirbinys iš mineralinių medžiagų, o pagalbinė medžiaga, naudojama gaminant gaminius.
                  Todėl produktas laikytinas dvigubaisiais arba kompleksiniais silikatais, įskaitant aliumosilikatus, chemijos atžvilgiu apibūdintus arba neapibūdintus, ir jam priskirtinas KN kodas 2842 10 00 .